**Előterjesztés**

**Körmend Város Önkormányzata Képviselő-testülete 2022. február 1-i ülésére**

**Tárgy:** ingatlanvásárlási kérelem megtárgyalása

Tisztelt Képviselő-testület!

Viserálek Sándorné, a Körmend, Dienes Lajos utca 9. 1/1. számú lakás bérlője terjesztett elő ingatlanvásárlási kérelmet az általa bérelt, 68 m2 területű lakásra vonatkozóan.

A lakás értéke a csatolt igazságügyi szakértői vélemény szerint 19.400 e Ft. Ha a testület az értékesítés mellett dönt, akkor a Magyar Államot elővásárlási jog illeti meg.

Kérem a tisztelt Képviselő-testületet, hogy döntsön arról, hogy értékesíti-e az ingatlant a bérlő részére.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesíti a körmendi 141/A/4 hrsz-ú, 68 m2 területű, lakás megjelölésű ingatlant Viserálek Sándorné (Körmend, Dienes Lajos utca 9. 1/1) bérlő részére. Az ingatlan vételárát a Képviselő-testület az igazságügyi szakértő véleményével egyezően 19.400 e Ft. összegben állapítja meg. A vételárat a Vevő egyösszegben köteles megfizetni a szerződés hatálybalépését követő 30 napon belül. Az értékesítés során a Magyar Államot elővásárlási jog illeti meg.

Körmend, 2022. 01. 25.

**Bebes István**

**polgármester**